FI Euroopan unionin virallinen lehti C 194/4

Unionin tuomioistuimen tuomio (kolmas jaosto) 10.5.2012 (Tribunal administratif de Montreuilin (Ranska) esittämät ennakkoratkaisupyynnöt) — Santander Asset Management SGIIC SA, FIM Santander Top 25 Euro Fi:n nimissä (C-338/11) v. Directeur des résidents à l’étranger et des services généraux sekä Santander Asset Management SGIIC SA, Cartera Mobiliaria SA SICAV:n nimissä (C-339/11), Kapitalanlagegesellschaft mbH, Alltri Inkan nimissä (C-340/11), Allianz Global Investors Kapitalanlagegesellschaft mbH, DBI-Fonds APT nro 737:n nimissä (C-341/11), SICAV KBC Select Immo (C-342/11), SGSS Deutschland Kapitalanlagegesellschaft mbH (C-343/11), International Values Series of the DFA Investment Trust Co. (C-344/11), Continental Small Co. Series of the DFA Investment Trust Co. (C-345/11), SICAV GA Fund B (C-346/11) ja Generali Investments Deutschland Kapitalanlagegesellschaft mbH, AMB Generali Aktien Eurolandin nimissä (C-347/11) v. Ministre du Budget, des Comptes publics, de la Fonction publique et de la Réforme de l’État

(Yhdistetyt asiat C-338/11–C-347/11) (1)

(SEUT 63 ja SEUT 65 artikla - Siirtokelpoisiin arvopapereihin kohdistuvaa yhteistä sijoitustoimintaa harjoittavat yritykset (yhteissijoitusyritykset) - Ulkomailla asuville yhteissijoitusyrityksille maksettujen osinkojen, joista kannetaan lähdevero, ja maassa asuville yhteissijoitusyrityksille maksettujen osinkojen, joista ei kanneta lähdeveroa, erilainen kohtelu - Tarve ottaa huomioon osuudenhaltijoiden tilanne, kun arvioidaan sitä, onko kansallinen toimi sopusoinnussa pääomien vapaan liikkuvuuden kanssa - Tarvetta ei ole)

2012/C 194/06

Oikeudenkäyntikieli: ranska

Ennakkoratkaisua pyytänyt tuomioistuin

Tribunal administratif de Montreuil

Pääasian asianosaiset

Kantajat: Santander Asset Management SGIIC SA, FIM Santander Top 25 Euro Fi:n nimissä (C-338/11), Santander Asset Management SGIIC SA, Cartera Mobiliaria SA SICAV:n nimissä (C-339/11), Kapitalanlagegesellschaft mbH, Alltri Inkan nimissä (C-340/11), Allianz Global Investors Kapitalanlagegesellschaft mbH, DBI-Fonds APT nro 737:n nimissä (C-341/11), SICAV KBC Select Immo (C-342/11), SGSS Deutschland Kapitalanlagegesellschaft mbH (C-343/11), International Values Series of the DFA Investment Trust Co. (C-344/11), Continental Small Co. Series of the DFA Investment Trust Co. (C-345/11), SICAV GA Fund B (C-346/11) ja Generali Investments Deutschland Kapitalanlagegesellschaft mbH, AMB Generali Aktien Eurolandin nimissä (C-347/11)

Vastaajat: Directeur des résidents à l’étranger et des services généraux (C-338/11) ja Ministre du Budget, des Comptes publics, de la Fonction publique et de la Réforme de l’État (C-339/11–C-347/11)

Oikeudenkäynnin kohde

Ennakkoratkaisupyyntö — Tribunal administratif de Montreuil — SEUT 63 ja 65 artiklan tulkinta — Ulkomailla asuvien siirtokelpoisiin arvopapereihin kohdistuvaa yhteistä sijoitustoimintaa harjoittavien yritysten (yhteissijoitusyritysten), joille on säädetty lähdevero, ja maassa asuvien yritysten, joille tällaista veroa ei ole säädetty, erilainen verokohtelu — Pääomien vapaan liikkuvuuden rajoittaminen — Tarve ottaa huomioon myös osuudenhaltijoiden tilanne arvioitaessa lähdeveron yhteensoveltuvuutta kyseisen periaatteen kanssa

Tuomiolauselma

SEUT 63 ja SEUT 65 artiklaa on tulkittava siten, että ne ovat esteenä jäsenvaltion säännöstölle, jossa säädetään kotimaisten osinkojen lähdeverotuksesta silloin, kun niitä saavat muussa valtiossa asuvat siirtokelpoisiin arvopapereihin kohdistuvaa yhteistä sijoitustoimintaa harjoittavat yritykset, kun taas tällaiset osingot ovat ensimmäisessä valtiossa asuville siirtokelpoisiin arvopapereihin kohdistuvaa yhteistä sijoitustoimintaa harjoittaville yrityksille verovapaita.

(1) EUVL C 269, 10.9.2011.